OpenLLM-France/wikimedia huggingface dataset:
# Museu d'Història Natural de Ginebra

El Museu d'Història Natural de Ginebra (Muséum d'histoire naturelle de la Ville de Genève) és un museu d'història natural que es troba al barri d'Eaux-Vives de la ciutat de Ginebra (Suïssa).

## Història

Els edificis que alberguen el Museu daten de la dècada del 1970. Amb una superfície d'uns 10.000 metres quadrats, es tracta del museu d'història natural més gran de Suïssa.

## Col·leccions

Entre altres, el Museu conserva les col·leccions d'insectes de Louis Jurine, amb exemplars d'himenòpters, coleòpters, lepidòpters i hemípters.

## Bibliografia

* Villy Aellen.: 150 ans du Muséum d'histoire naturelle de Genève. Ginebra, 1970.
* René Sigrist: Les origines de la Société de physique et d'histoire naturelle (1790–1822). La science genevoise face au modèle français. Société de physique et d'histoire naturelle, Ginebra 1990 (Mémoires de la Société de physique et d'histoire naturelle de Genève. 45).
* René Sigrist: Les origines du Museum d'histoire naturelle, 1794–1820. A: Revue des Musées de Genève. Nº. 335/1995 (sense número): Le Muséum d'histoire naturelle de Genève: 175 ans. 1995, S. 2–6.

## Enllaços externs

* Lloc web del Museu (francès)
# Pas de Basarab

El pas elevat de Basarab (en romanès: Pasajul Basarab) és un pas elevat per carretera a Bucarest, Romania, que connecta el bulevard Nicolae Titulescu i la carretera Grozǎveşti, que forma part del nucli urbà de Bucarest. La construcció va anar a càrrec de FCC i Astaldi.
El 17 de juny de 2011 es va inaugurar oficialment el pas elevat i es va obrir al trànsit el 19 de juny. El projecte es va acabar a l'agost del 2011, quan es van instal·lar rampes i ascensors per a les estacions de tramvia.
El pont acull ara la línia de tramvia número 1, l'única línia de tramvia circular de Bucarest que segueix la rotonda interior de la ciutat.

## El pas elevat de Basarab en xifres

El pas elevat de Basarab té una longitud de 19 quilòmetres i és el pont estirat més ample d’Europa amb una amplada de 445 metres. Té una estació de tramvia, zones de seguretat i dos carrils per al trànsit en cada sentit sobre els ferrocarrils propers a l'estació de tren Gara de Nord.
Les dues torres que sostenen els 60 cables del pont de Grozǎvești tenen una alçada d’uns 84 metres.
El pas superior es va obrir el juny de 2011 amb un cost de gairebé 255 milions d’euros.
Cada dia, prop de 50.000 vehicles transiten pel pont.

## Vegeu també

* Set Meravelles de Romania

## Referències

* ↑ FCC and Astaldi executed the work on the Basarab Overpass in Bucharest Arxivat 31 March 2012$^{[Datemismatch]}$ a Wayback Machine. Grupo IKC, 13 June 2006
* ↑ «Còpia arxivada». Arxivat de l'original el 2018-09-16. [Consulta: 24 gener 2021].
* ↑ «Archived copy». Arxivat de l'original el 2011-08-25. [Consulta: 3 febrer 2014].
* ↑ http://www.hotnews.ro/stiri-esential-8935712-multimedia-vezi-cum-arata-pasajul-basarab-inaugurare.htm
* ↑ http://www.adevarul.ro/locale/bucuresti/Istoricul_Pasajului_Basarab_0_502750349.html
* ↑ http://www.zf.ro/proprietati/cum-arata-de-sus-pasajul-care-va-decongestiona-traficul-in-capitala-galerie-foto-7840502
* ↑ http://www.zf.ro/constructii-imobiliare/50-000-de-masini-trec-zilnic-pe-pasajul-basarab-in-orele-de-varf-ambuteiaje-la-capetele-pasajului-8496085

## Enllaços externs

* Descripció general al lloc del contractista
# Lligand de Trost

El lligand de Trost és una difosfina utilitzada en l'alquilació al·lílica asimètrica de Trost catalitzada per pal·ladi. S'han desenvolupat altres lligands amb simetria C₂ derivats del trans-1,2-diaminociclohexà (DACH), com ara el lligand (R,R)-DACH-naftil derivat de l'àcid 2-difenilfosfino-1-naftalècarboxílic. S'han desenvolupat lligands semblants que contenen fosfines bidentades derivats d'altres diamines quirals i l'àcid 2-difenilfosfinobenzoïc per aplicacions en síntesi asimètrica.

## Referències

* ↑ «Trost Ligands» (en anglès). [Consulta: 16 gener 2022].

## Enllaços externs

* Sigma-Aldrich: Lligands de Trost
* Grup de recerca Trost
# Comblessac

Comblessac (en bretó Komlec'hieg) és un municipi francès, situat a la regió de Bretanya, al departament d'Ille i Vilaine. L'any 2006 tenia 588 habitants. Limita al nord-oest amb Guer, al nord amb Loutehel al nord-est amb Les Brulais i Maure-de-Bretagne, a l'oest Monteneuf, a l'est Lohéac, al sud-oest amb Carentoir, al sud amb Quelneuc i al sud-est amb Saint-Séglin i Bruc-sur-Aff.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 521 | 581 | 535 | 489 | 497 | 487 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1983-1995 | Marcel Joly | |
| 1995- | Robert Perrot | |
# Being for the Benefit of Mr. Kite!

«Being for the Benefit of Mr. Kite!» és una cançó de The Beatles, publicada com la setena pista de l'àlbum Sgt. Pepper's Lonely Hearts Club Band. El principal compositor de la cançó és John Lennon, encara que recentment Paul McCartney ha afirmat que ell també hi va contribuir. S'atribueix al tàndem Lennon–McCartney.

## Personal

* John Lennon – veus principal i harmònica double-tracked, orgue Hammond, tape loops, harmònica
* Paul McCartney – baix elèctric
* George Harrison – harmònica, orgue Hammond
* Ringo Starr – bateria, pandereta, shaker, harmònica
* George Martin – piano, harmònium, orgue Lowrey, glockenspiel, tape loops, orgue Hammond
* Mal Evans – harmònica baixa
* Neil Aspinall – harmònica
* Geoff Emerick – tape loops

## Referències

* ↑ Miles, 1997, p. 318.
* ↑ Vozick-Levinson, Simon «Q&A: Paul McCartney Looks Back on His Latest Magical Mystery Tour». Rolling Stone, 25-07-2013 [Consulta: 31 juliol 2014].

## Bibliografia

* The Beatles. The Beatles Anthology. San Francisco: Chronicle Books, 2000. ISBN 0-8118-2684-8.
* Lewisohn, Mark. The Beatles Recording Sessions. New York: Harmony Books, 1988. ISBN 0-517-57066-1.
* Miles, Barry. Paul McCartney: Many Years From Now. New York: Henry Holt and Company, 1997. ISBN 0-8050-5249-6.
* Sheff, David. All We Are Saying: The Last Major Interview with John Lennon and Yoko Ono. New York: St. Martin's Press, 2000. ISBN 0-312-25464-4.
# Torre de Mas Carboners

La Torre de Mas Carboners és una obra de Vila-seca (Tarragonès) declarada Bé Cultural d'Interès Nacional.

## Descripció

Molt restaurada. Actualment dins els terrenys privats.
Lleugera inclinació en talús dels murs. Té dues portes, ambdues a l'angle Nord-oest. Una està a la planta baixa i l'altra al primer pis. Fa 6,10 x 7 m i 80 cm de gruix. Finestres amb arc fals situades al pis superior, semblants a les de la Torre d'en Dolça. Considerable nombre d'espitlleres a tots els pisos. Dos entramats distribueixen l'espai interior. No té matacans però es conserven marques de picapedrers als carreus. La factura de la torre és de maons i carreus a les cantonades.

## Referències

* 1 2 «Torre de Mas Carboners». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 març 2019].

## Enllaços externs

* «Torre de Mas Carboners». Mapa de recursos culturals. Diputació de Tarragona.
* «Torre de Mas Carboners». Inventari del Patrimoni Arqueològic i Paleontològic de Catalunya. Direcció General del Patrimoni Cultural.
# Euvy

Euvy és un municipi francès, situat al departament del Marne i a la regió del Gran Est. L'any 2007 tenia 84 habitants.

## Demografia
### Població

El 2007 la població de fet d'Euvy era de 84 persones. Hi havia 40 famílies, de les quals 16 eren unipersonals (8 homes vivint sols i 8 dones vivint soles), 12 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 51 habitatges, 39 eren l'habitatge principal de la família, 3 eren segones residències i 10 estaven desocupats. Tots els 51 habitatges eren cases. Dels 39 habitatges principals, 34 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 1 tenia dues cambres, 4 en tenien tres, 6 en tenien quatre i 28 en tenien cinc o més. 34 habitatges disposaven pel capbaix d'una plaça de pàrquing. A 19 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Euvy el 2009 :
| Homes | Edats | Dones |
| 0 | 95 o + | 0 |
| 4 | 90 a 94 | 0 |
| 0 | 85 a 89 | 8 |
| 0 | 80 a 84 | 4 |
| 4 | 75 a 79 | 0 |
| 4 | 70 a 74 | 8 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 0 |
| 4 | 50 a 54 | 4 |
| 0 | 45 a 49 | 0 |
| 4 | 40 a 44 | 0 |
| 8 | 35 a 39 | 0 |
| 4 | 30 a 34 | 8 |
| 4 | 25 a 29 | 0 |
| 0 | 20 a 24 | 4 |
| 0 | 15 a 19 | 0 |
| 0 | 10 a 14 | 0 |
| 8 | 5 a 9 | 8 |
| 0 | 0 a 4 | 0 |

## Economia

El 2007 la població en edat de treballar era de 52 persones, 37 eren actives i 15 eren inactives. De les 37 persones actives 33 estaven ocupades (18 homes i 15 dones) i 4 estaven aturades (2 homes i 2 dones). De les 15 persones inactives 7 estaven jubilades, 4 estaven estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa extractiva.
L'any 2000 a Euvy hi havia 17 explotacions agrícoles que ocupaven un total de 1.690 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques d'Euvy a l'INSEE.
* Évolution et structure de la population Fitxa amb el detall de dades d'Euvy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Museu d'Esports d'Estònia

El Museu d'Esports d'Estònia es troba a Tartu, Estònia. El director del museu és Daimar Lell. La seu principal del museu es troba al carrer Rüütli a Tartu. El museu recull la història de l'esport a Estònia. L'altra seu del museu, a 40 km, a Otepää, és coneguda com un centre d'esports d'hivern

## Referències

* ↑ «Winter Sports». Arxivat de l'original el 19 de febrer 2012. [Consulta: 10 juny 2012].
# Pantalla principal de vol

Una pantalla principal de vol, coneguda per les seves sigles en anglès PFD (primary flight display), és un modern instrument d'aeronau dedicat a mostrar la informació de vol. Com les pantalles multifunció, les pantalles principals de vol estan fetes amb un tub de raigs catòdics o bé una pantalla LCD.
Amb l'arribada de les PFD els elements mecànics no van ser completament eliminats de les cabines de vol; aquests es mantenen com a elements de reserva per si es produeix una fallada elèctrica total.

## Vegeu també

* Pantalla multifunció
* Sistema electrònic d'instruments de vol
* Aviónica

## Referències

* ↑ Jorge García de la Cuesta. Aviation Terminology: Terminología Aeronáutica: English-Spanish, Spanish-English Aeronautical Dictionary = Diccionario Aeronáutico Inglés-Español, Español-Inglés. Ediciones Díaz de Santos, 2003. ISBN 978-84-7978-579-6.

## Enllaços externs

* L-159 avionic MFD upgrades by Vdot Systems Arxivat 2011-09-01 a Wayback Machine.
# Crema (farmàcia)

En medicina i farmàcia, una crema és un preparat semi-sòlid per al tractament tòpic (tòpic). Té una base d'aigua (a diferència d'una pomada o d'un ungüent. Les cremes contenen d'un 60 a 80% d'aigua, per a poder formar un líquid espès i homogeni. Aquests preparats (que, com s'ha dit, han de ser administrats per ús tòpic) solen ser multifase: sempre contenen una fase lipòfida i una altra fase hidròfila. Un estudi recent ha descobert que l'aplicació de certes cremes hidratants augmenta la incidència de càncer de pell en ratolins.

## Classes

* Crema antimicòtica
* Crema hidratant
* Crema solar (crema per protegir pell humana del sol amb el seu filtre UV).
* Per a la pell (cremes protectores).
* Per a dins de l'ull (crema per als ulls).
* Per a la vagina (crema vaginal).
* Per al nas (crema nasal).
* Per l'orella
* Per als llavis (crema de llavis).

## Referències

* ↑ Mayo Clinic http://www.mayoclinic.com/health/moisturizers/SN00042
* ↑ http://www.nature.com/jid/journal/vaop/ncurrent/abs/jid2008241a.html
Viccionari
# Beinir Sigmundsson

Beinir Sigmundsson (Skúvoy, segle X - Stóra Dímun, ca. 970) va ser un cabdill viking de les illes Fèroe. Apareix com a personatge històric a la Saga dels feroesos.
Beinir havia nascut a l'illa de Skúvoy i era fill de Sigmund el Vell. Va governar la meitat de l'arxipèlag amb el seu germà Brestir Sigmundsson, pare de Sigmundur Brestisson, l'introductor del cristianisme a les Fèroe. Es va unir amb Tóra amb qui va tenir el fill Tóri Beinisson. Beinir i el seu germà van ser assassinats el 970 pels caps rivals Svínoyar-Bjarni i Havgrímur quan es trobaven allotjats en una granja de l'illa de Stóra Dímun.

## Referències

* ↑ «Beinir Sigmundsson» (en feroès). snar.fo. [Consulta: 18 octubre 2021].
* ↑ Küchler, 1913, p. 18.
* ↑ «Brestir Sigmundsson» (en feroès). snar.fo. [Consulta: 18 octubre 2021].

## Bibliografia

* Küchler, Carl Gottlob Friedrich. Die Faeröer: Studien un Wanderfahrten (en alemany). G. Müller, 1913.

## Enllaços externs

* La Saga dels feroesos en anglès. Traduida per Anthony Faulkes.
# Tossal de Finestres

El Tossal de Finestres és una muntanya de 1.038 metres que es troba al municipi de Cabó, a la comarca de l'Alt Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Etheostoma sitikuense

Etheostoma sitikuense és una espècie de peix pertanyent a la família dels pèrcids.

## Descripció

* Pot arribar a fer 5 cm de llargària màxima.

## Hàbitat

És un peix d'aigua dolça, bentopelàgic i de clima temperat.

## Distribució geogràfica

Es troba a Nord-amèrica: Tennessee.

## Observacions

És inofensiu per als humans.

## Referències

* ↑ Rafinesque C. S., 1819. Prodrome de 70 nouveaux genres d'animaux découverts dans l'intérieur des États-Unis d'Amérique, durant l'année 1818. J. Phys. Chim. Hist. Nat. v. 88. 417-429.
* ↑ uBio (anglès)
* ↑ Blanton, R.E. & Jenkins, R.E., 2008. Three new darter species of the Etheostoma percnurum species complex (Percidae, subgenus Catonotus) from the Tennessee and Cumberland river drainages. Zootaxa, 1963: 1-24.
* 1 2 3 4 FishBase (anglès)
* ↑ Blanton, R.E. & Jenkins, R.E., 2008.

## Enllaços externs

* BioLib (anglès)
* AQUATAB
# Naegleria

Naegleria és un gènere de protists excavats de vida lliure patògens, és a dir que són paràsits oportunistes o facultatius, més aviat que paràsits obligats. Són ubics en aigua i sòl, per la qual cosa sobreviuen tant dins com fora d'un hoste. Els paràsits es poden adquirir per contacte de les fosses nasals amb aigua contaminada o per inhalació. És possible detectar-los en frotis de gola, nas i femta de persones sanes, així com en aigües termals i begudes d'aigua mineral. Presenten tant una forma trofozoït (actiu) com una forma de resistència, el quist (vegetatiu). L'espècie típica és N. fowleri.

## Patologia

El paràsit pot arribar al cervell en entrar en contacte amb les fosses nasals i travessar la làmina cribosa de l'os etmoide causant greus quadres de meningoencefalitis per necrosis i inflamació. Són malalties de curs ràpid i brusc que produeixen en 3 - 5 dies un quadre d'irritació meningea, caracteritzada per cefalea, vòmits, febre, congestió nasal i mal de coll. Finalment pot haver-hi convulsions, apnea i mort per aturada cardíaca. El quadre clínic és ràpid i fulminant, de manera que la majoria dels casos són diagnosticats postmortem.
# Museu d'Història Natural de Letònia

El Museu d'Història Natural de Letònia (en letó: Latvijas Dabas muzejs) és un museu d'història natural localitzat a Riga capital de Letònia. Va ser fundat el 1845 per la intel·lectualitat dels alemanys bàltics de Riga, com a part de la Societat Naturalista Riga, que també va establir una biblioteca. Conté la col·lecció més antiga d'història natural als Estats bàltics.

## Col·leccions

* Col·lecció de botànica
* Col·lecció de geologia
* Col·lecció entomològica
* Col·lecció antropològica
* Col·lecció paleontològica
* Col·lecció zoològica

## Enllaços externs

* Lloc oficial Arxivat 2013-10-14 a Wayback Machine.
# París-Luxemburg

La París-Luxemburg (en francès Paris-Luxembourg) va ser una cursa ciclista per etapes que es disputà entre 1963 i 1970 entre París i Luxemburg.
Cap ciclista aconseguí guanyar la cursa en dues ocasions. El primer vencedor fou Rudi Altig, mentre que el darrer fou Eric de Vlaeminck.

## Palmarès

| Any | Vencedor | Segon | Tercer |
| 1963 | Rudi Altig (GER) | Armand Desmet (BEL) | Raymond Poulidor (FRA) |
| 1964 | Rik Van Looy (BEL) | Jean Stablinski (FRA) | Edgard Sorgeloos (BEL) |
| 1965 | Jean Stablinski (FRA) | Guido Reybrouck (BEL) | Edward Sels (BEL) |
| 1966 | Anatole Novak (FRA) | Hubert Harings (NED) | Winfried Bölke (GER) |
| 1967 | Jan Janssen (NED) | Georges Vanconingsloo (BEL) | Bernard Guyot (FRA) |
| 1968 | Michele Dancelli (ITA) | Marino Basso (ITA) | Felice Gimondi (ITA) |
| 1969 | Eddy Merckx (BEL) | Felice Gimondi (ITA) | Roger de Vlaeminck (BEL) |
| 1970 | Eric de Vlaeminck (BEL) | Guido Reybrouck (BEL) | Giacinto Santambrogio (ITA) |

## Enllaços externs

* Palmarès de Paris-Luxembourg a memoire-du-cyclisme.eu
# Crema

«Crema» té aquests significats:
* Crema (color), tonalitat de groc molt clara, gairebé tirant a blanc
* Crema (falles), acte de botar foc als monuments que es planten durant les festes de molts llocs del País Valencià
* Toponímia:
** Crema (Llombardia), ciutat italiana de la Regió de Llombardia
** Bisbat de Crema
* Indústria:
** Crema (farmàcia), emulsió utilitzada en productes farmacèutics i cosmètics
** Crema solar, producte d'ús tòpic per evitar o disminuir les cremades degudes a l'exposició al sol
** Crema d'afaitar, producte que s'utilitza a l'afaitat
* Gastronomia:
** Crema o nata, part grassa de la llet
** Crema de pastisseria, emulsió dolça mitjanament espessa, de color groguenc, present en productes de pastisseria
** Crema cremada, crema catalana o crema de Sant Josep, postres amb sucre cremat pel damunt
** Crema (tècnica culinària), família de preparacions amb una consistència cremosa
** Crema aranesa, postres típiques de la Vall d'Aran que consisteixen en un plat de crema perfumada amb vainilla
** Crema de castanya, dolç occità a base de castanyes
** Crema Chantilly, nata muntada ensucrada i perfumada amb vainilla o aroma de vainilla
** Crema de frijoles, plat colombià pertanyent a la categoria de les sopes elaborat amb fesols
** Crema de xocolata, pasta amb gust de xocolata que es menja principalment untada en pa i torrades
** Crema sabaiona, postres típiques de la cuina italiana, argentina i uruguaiana
* Miscel·lània:
** Gen crema, responsable d'un cert nombre de pelatges de cavalls
** Quaderns Crema, editorial barcelonina fundada per Jaume Vallcorba i Plana
Viccionari
# Bernardos

Bernardos és un municipi de la província de Segòvia, a la comunitat autònoma de Castella i Lleó.

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Tour de Flandes 1972

El Tour de Flandes 1972 va ser la 56a edició del Tour de Flandes. La cursa es disputà el 9 d'abril de 1972, amb inici a Gant i final a Merelbeke després d'un recorregut de 250 quilòmetres. El vencedor final fou el belga Eric Leman, que s'imposà a l'esprint en grupet de set ciclistes que arribaren junts a Merelbeke. Els també belgues André Dierickx i Frans Verbeeck foren segon i tercer respectivament.

## Classificació final

| | Ciclista | Equip | Temps |
| 1 | Eric Leman (BEL) | Bic | 6h 04' 20" |
| 2 | André Dierickx (BEL) | Flandria-Beaulieu | m. t. |
| 3 | Frans Verbeeck (BEL) | Watneys-Avia | m. t. |
| 4 | Willy de Geest (BEL) | Van Cauter-Magniflex-De Gribaldy | m. t. |
| 5 | Roger Rosiers (BEL) | Bic | m. t. |
| 6 | Roger Swerts (BEL) | Molteni | m. t. |
| 7 | Eddy Merckx (BEL) | Molteni | m. t. |
| 8 | Alain Santy (FRA) | Bic | + 20" |
| 9 | Herman van Springel (BEL) | Molteni | m. t. |
| 10 | Willy Planckaert (BEL) | Goldor-IJsboerke | m. t. |

## Referències

* Resultats a sitiodeciclismo.net
* Resultats a cyclebase.nl
* Resultats a les-sports.info
# Estadi Général Aboubacar Sangoulé Lamizana

L'Estadi Général Aboubacar Sangoulé Lamizana és un estadi esportiu de la ciutat de Bobo Dioulasso, a Burkina Faso.
Fou inaugurat l'any 1998 per a ser seu de la Copa d'Àfrica de Nacions 1998. Fins a l'any 2010 va rebre el nom Stade Omnisports de Bobo-Dioulasso. Hi disputa els seus partits com a local el club RC Bobo Dioulasso. Té una capacitat per a 30.000 espectadors.

## Referències

* ↑ «African Nations Cup 1998» (en anglès). The Rec.Sport.Soccer Statistics Foundation, 22-08-2013. [Consulta: 27 febrer 2018].
* ↑ «Stade Général Aboubacar Sangoulé Lamizana - Soccerway».
# Nikolàievka (Altai)

Nikolàievka - Николаевка (rus) - és un poble del krai de l'Altai, a Rússia, que el 2016 tenia 458 habitants. Pertany al districte de Lóktevski.

## Referències

* ↑ Список населённых мест Сибирского края. – Том 1. Округа Юго-Западной Сибири. – Новосибирск: Сибирский Краевой Исполнительный Комитет. Статистический отдел, 1928. – 831 с.
# Muath Al Kasasbeh

Muath Safi Yousef Al Kasasbeh (àrab: معاذ صافي يوسف الكساسبة, Muʿāḏ Ṣāfī Yūsuf al-Kasāsba, pronunciació en àrab llevantí: [mʊˈʕaːð-, mʊˈʕaːz ˈsˤɑːfi ˈjuːsef el kaˈsaːsbe]) (29 de maig de 1988, Karrak - 3 de gener de 2015, Rakka) va ser un pilot de la Reial Força Aèria Jordana. Amb una coalició entre països occidentals i països musulmans, Jordània estava combatent a les forces jihadistes de l'Estat Islàmic, que aquestes van capturar Al Kasasbeh i el van cremar viu.
Va néixer el 1988 a la localitat jordana de Karka, de 20.000 habitants, i es va criar en una família musulmana sunnita. D'allà procedeix el seu clan que, com altres tribus, resten fidels a la monarquia del rei de Jordània Abdallah II. Tenia set germans, i el seu pare és un professor d'educació física jubilat i casat. Devot musulmà, es va graduar en el col·legi militar Rei Husein el 2009 i tres anys més tard va esdevenir pilot de la Força Aèria Jordana. Va ser, efectivament, el primer d'aquella promoció. Recentment s'havia casat, quan va ser convocat amb altres joves per representar a Jordània en la guerra contra l'Estat Islàmic.
A caps d'any, el dia de Nit de Nadal, Al Kasasbeh participava en la coalició per aire quan els jihadistes van abatre el seu avió amb bateries antiaèries, i es va estavellar a la ciutat de Raqqa, bastió de l'Estat Islàmic a Síria. Els terroristes el van capturar immediatament. Tant Jordània com la coalició van intentar sense èxit negociar el seu alliberament. Finalment, els jihadistes van acabar cremant viu en una gàbia a Al Kasasbeh el 3 de gener de 2015, i setmanes després van publicar el vídeo de la seva execució, amb música de fons i efectes d'animació. Després de la mort d'Al Kasasbeh i la ira dels seus compatriotes, va haver-hi múltiples manifestacions contra el terrorisme, i va ser reconegut com un heroi.

## Referències

* ↑ «¿Quién era el piloto que fue quemado vivo por los terroristas de ISIS?» (en castellà), 05-02-2015. [Consulta: 26 desembre 2019].
* ↑ «Muaz, el recién casado al que arrancaron el porvenir» (en castellà), 04-02-2015. [Consulta: 26 desembre 2019].
* ↑ «Estat islàmic crema viu al pilot jordà». Arxivat de l'original el 2015-10-24. [Consulta: 3 novembre 2015].
* ↑ «el rey Abdala II de Jordania lidera un ataque contra estado islamico pilotando un bombardero». Arxivat de l'original el 2015-08-08. [Consulta: 3 novembre 2015].